AIŠKINAMASIS RAŠTAS

Dėl pritarimo projekto „Molėtų miesto laisvalaikio ir pramogų infrastruktūros atnaujinimas ir plėtra Labanoro g. 1b, Molėtai“ įgyvendinimui pagal 2014-2020 metų Europos sąjungos fondų investicijų veiksmų programos priemonę Nr. 07.1.1-CPVA-R-305 „Modernizuoti savivaldybių kultūros infrastruktūrą“

**1. Parengto tarybos sprendimo projekto tikslai ir uždaviniai**

Tikslas – įvykdyti išankstines projekto parengtumo sąlygas, nustatytas priemonės Nr. 07.1.1-CPVA-R-305 „Modernizuoti savivaldybių kultūros infrastruktūrą“ projektų finansavimo sąlygų apraše.

Priemonės tikslas – modernios, atitinkančios šiuolaikinės visuomenės poreikius kultūros infrastruktūros atnaujinimas, siekiant aukštesnės kultūros paslaugų kokybės, prieinamumo ir interaktyvumo, didesnės jų pridėtinės vertės ir paklausos kūrimo, skatinant papildomus lankytojų srautus, formuojant paklausą vietos verslams, didinant patrauklumą investicijoms, verslo plėtrai, naujų darbo vietų kūrimui tikslinėse teritorijose.

Projekto „Molėtų miesto laisvalaikio ir pramogų infrastruktūros atnaujinimas ir plėtra Labanoro g. 1b, Molėtai" įgyvendinimo metu bus rekonstruota Molėtų miesto vasaros estrados dalis, kuri iki šiol nebuvo sutvarkyta ankstesnių projektų įgyvendinimo metu. Bus pastatyta nauja, daug geriau reikalavimus bei renginių poreikius atitinkanti scena, sutvarkyta aikštė priešais sceną bei techninio renginių aptarnavimo zona.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis;

2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ priemonės Nr. 07.1.1-CPVA-R-305 „Modernizuoti savivaldybių kultūros infrastruktūrą“ projektų finansavimo sąlygų aprašo, patvirtinto Lietuvos Respublikos kultūros ministro 2016 m. vasario 10 d. įsakymu Nr. ĮV-98 „Dėl priemonės Nr. 07.1.1-CPVA-R-305 „Modernizuoti savivaldybių kultūros infrastruktūrą“ projektų finansavimo sąlygų aprašo Nr. 1 patvirtinimo“, 35 ir 55.11 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – išpildyta nustatyta išankstinė projekto parengtumo sąlyga bei sutvarkyta Molėtų miesto vasaros estrada.

Neigiamų pasekmių nenumatoma.

**4. Priemonės sprendimui įgyvendinti**

Projekto paraiškos parengimas ir pateikimas VšĮ Centrinei projektų valdymo agentūrai bei projekto veiklų įgyvendinimas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Preliminarus projekto biudžetas – 319 769 Eur, iš jų ES investicijos – 250 000 Eur, pareiškėjo lėšos – 69 769 Eur.

**6. Vykdytojai, įvykdymo terminai**

Molėtų rajono savivaldybės administracija.